અમદાવાદ: અમદાવાદ-રાજકોટ નેશનલ હાઇવે નં. ૮ પરથી રાત્રી દરમિયાન પસાર થતાં વાહનોને રોકી લંૂટ અને ધાડના ગુના આચરતી ટોળકીને સ્ટેટ ટ્રાફિક પોલીસે ઝડપી લઇ સઘન પૂછપરછ શરૂ કરી છે. આ ટોળકીની ઊલટતપાસ દરમિયાન હાઇવેે રોબરીના એક ગુનાનાે ભેદ ઉકેલાવાની સંભાવના હોવાનું જાણવા મળે છે. પ્રાપ્ત માહિતી અનુસાર આ અંગેની વિગત એવી છે કે અમદાવાદ-રાજકોટ હાઇવે નં. ૮ પર રાત્રી દરમિયાન વાહનચાલકોને રોકી લૂંટ અને ધાડના ગુના આચરવાના બનાવો વધતાં હાઇવે પરનાં પોલીસ સ્ટેશનોને આ પ્રકારના ગુના અટકાવવા અને ખાસ તકેદારી રાખવા જિલ્લા પોલીસવડાએ સૂચના આપી હતી.